《冻雨一首》
宋代·苏籀

淋淋冻雨滴春朝，正月寒威倍凓憀。
汩淖不甘劳皁隶，执舆岂凓胜刍荛。
素餐致寇思长策，失业疲氓想易招。
驯伏强豪苏馁乏，济时筹略直须超。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。